**RETTLEDNING:**

**OM REFUSJON AV UTLEGG FOR PALESTINAKOMITEEN**

Når du har lagt ut for Palestinakomiteen og skal ha tilbake utlegget, ber vi deg følge retningslinjene nedenfor. Du synes kanskje fremgangsmåten ser kronglete ut, men vi har en grunn for å be deg gjøre det på denne måten:

***ALLE REGNINGER OG BILAG SKAL SENDES ELEKTRONISK.***

***Selve utleggskjemaet skal sendes inn som Excel-fil.***

***Kopier av bilag/kvitteringer skal sendes som PDF-filer eller JPEG, PNG, BMP, GIF.*** *Dette er filformater som støttes i regnskapsprogrammet vårt.*

***UTFYLLING AV SKJEMA:***

Det er laget et skjema i Excel for reiseregninger og annet, som skal fylles ut og sendes inn som vedlegg til e-post. Det kreves knapt elementær kjennskap til Excel for å gjøre det, men hvis kontonummeret ditt begynner med 0, så må du skrive en apostrof først, altså ‘0….**.**

**Du skal bare fylle ut i de gule feltene.** **Det er lagt inn formler i skjemaet, så skjemaet**

**regner for deg**. **Du må ikke bruke slett/delete-tasten. Da forsvinner formlene.** Har du skrevet feil, så bare skriv over. Skriv rene tall (f. eks 1,00).

***DOKUMENTASJON:***

Alle utgifter må dokumenteres med kvittering/bilag. Normalt leveres reiseregning etter at reisen har funnet sted. Har du ikke anledning til å legge ut, kan du be om et forskudd som dekker en del av utlegget.

**Alle kvitteringer og bilag skal påføres nummer** (samme nummer som i kolonne for nummer i Excel-arket) og sendes som vedlegg. Før også opp dato. *Hvis det er mange bilag, er det greit å lime dem opp på et ark før du skanner eller fotograferer, så det blir færrest mulige ark. Men du kan også fotografere bilagene enkeltvis og sende. Kvitteringer er ofte brettet.* ***Da må du glatte dem ut så godt som mulig. Og unngå å legge dem opp/ned eller sideveis*.**

Bilagene må nummereres for at den/de som skal kontrollere regningen lettere skal finne ut av det.

***DROSJER:***

Drosje refunderes vanligvis ikke, og man må begrunne hvorfor kollektivtransport ikke kunne benyttes. På drosjekvitteringen skal det skrives hvor man reiste fra, og til. Kvitteringen skal signeres.

Dersom ikke annet er avtalt, sendes skjema og bilag til post@palestinakomiteen.no.
***Utleggsskjema må leveres innen en måned etter at man har kommet hjem, ellers blir ikke utgiftene refundert.***

***1. sept. 2021***